钦定古今图书集成/理学汇编/文学典/第051卷 > 苏味道
## 钦定古今图书集成/理学汇编/文学典/第051卷 > 苏味道

按《唐书》本传：“味道，赵州栾城人。九岁能属辞，与里人
李峤俱以文翰显，时号苏李。逮冠州，举进士中第，累
调咸阳尉。吏部侍郎裴行俭才之。会征突厥，引管书
记裴居道为左金吾卫将军，倩味道作章，揽笔而具，
闲彻清密，当时盛传。延载中，以凤阁舍人检校侍郎
同凤阁鸾台平章事，岁馀为真。证圣元年，与张锡俱”
坐法，系司刑狱。锡虽下吏，气象自如，味道独席地饭
蔬，为危惴可怜者。武后闻，放钖岭南，才，降味道集州
刺史，召为天官侍郎。圣历初，复以凤阁侍郎同凤阁鸾台三品，更葬其亲，有诏州县治丧事。味道因役庸
过程，遂侵毁乡人墓田。萧至忠劾之，贬坊州刺史。迁
益州大都督府长史。张易之败，坐党附，贬眉州刺史，
复还益州长史，未就道卒，年五十八，赠冀州刺史。味
道练台阁故事，善占奏，然其为相特具位，未尝有所
发明，脂韦自营而已。常谓人曰：“决事不欲明白，误则
有悔，模棱持两端可也。”故世号“模棱手。”性友爱其弟
味元，味元尝请托不遂，因慢折之，味道怡然不屑。所
论著行于时。